SUID-AFRIKAANSE RADIOLIGA 
SARLNUUS SONDAG 16 FEBRUARIE 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 


INTERNASIONALE IEEE: AMATEURS PROBEER BELEIDMAKERS TY- 
DENS SIMPOSIUM BEINVLOED 


SPESIALE GELEENTHEIDSTASIE TYDENS KRIEKET WêRELDBEKER- 
TOERNOOI 


VERSKEIE GEBEURLIKHEDE IN DIE NABYE TOEKOMS 
Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan news@sarl.org.za nie later nie as die Donderdag wat die bulletin voorafgaan, 
in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


INTERNASIONALE IEEE: AMATEURS PROBEER BELEIDMAKERS TY- 
DENS SIMPOSIUM BEINVLOED 


Die volgende is `n uittreksel uit Nuusbrief No 195 van die IEEE EMV-Vereniging 
wat via ONEWS verkry is waarvan ons gerus kennis kan neem. 


In `n kennisgewing en oproep vir voorleggings vir besprekings tydens die IEEE 
2003 Internasionale Simposium oor EMV wat van 11 tot 16 Mei in Istanbul, 
Turkye plaasvind, het Peleg L Lapid, 4X1GP belangrike punte ivm amateurradio 
as 'n stokperdjie en sy plek in die radiofrekwensiespektrum beklemtoon. 


Peleg skryf “Aan die begin van die 21ste eeu vind die radioamateurgemeenskap 
hulle in `n nuwe situasie: politici en wetsgeleerdes neem die posisie van wet- 
gewers oor radiodienste in internasionale en nasionale regulerende owerhede in. 
Hierdie goeie mense wat oor beperkte kennis van radiowetenskappe beskik, en 
onder politieke invloed van drukgroepe wat kennis kortkom, word maklik tot 


gevolgtrekkings mislei, nie altyd gesubstansieërd nie, dat enige onnodige uit- 
straling skadelik is, dus maak hulle die gevolgtrekking dat daar geen plek vir 
radioamateurs in bewoonde gebiede is nie. 


Aan die ander kant, is radioamateurs hier om hulle regte wat hulle van die 
Internasionale TelekommunikasieUnie (ITU), regerings en nasionale outoriteite 
verkry het, uit te oefen. 


Die 2003 IEEE Internasionale Simposium oor EMV bied `n platform en plek 
vir radioamateurs om byeen te kom, besprekings te hou en mense te beinvloed 
wat betrokke is by navorsing in die EMV-veld van radiofrekwensiesteurings en 
-veiligheid sowel as met die raadgewers aan wetmakers wat verwag word om 
die simposium by te woon. Hierdie is heelwaarskynlik die laaste geleentheid 
om die betrokke en invloedryke persone te ontmoet voor die WARC 2003 wat 
gedurende Junie en Julie in Geneve gehou sal word. 


Met begrip van die belangrikheid van die onderwerp het ons `n spesiale komitee 
tot stand gebring om om die voorleggings betreffende radioamateurs en hulle 
bekommernisse wat genoem word te hanteer”. 


Peleg, 4X1GP, maak ook bekend dat beplanning aan die gang is om tydens die 
simposium `n radiostasie op die terrein te bedryf. 


Vir verdere inligting, besoek die simposium se webblad www.ortra.com/emc/2003. 


Vrae kan aan Peleg, 4X1GP, Radioamateuraktiwiteitsko-ordineerder, gestuur 
word na lapid@netvision.net il. 


SPESIALE GELEENTHEIDSTASIE TYDENS KRIEKET WêRELDBEKER- 
TOERNOOI 


Aan die Oakdaleklub is 'n spesiale geleentheidsroepsein, ZS03CWC, toegeken vir 
gebruik tydens die wêreldbeker toetsreeks wat in die Republiek van Suid-Afrika 
gespeel word. 


Die stasie sal op alle bande vanaf 80 tot 10 m tot 23 Maart bedrywig wees. 
Luister asb uit vir hierdie stasie. 


ZS-stasies kan OSL's stuur aan Z4SO03CWC, Posbus 2132, BELLVILLE, 75385, en 
DX-stasies kan dit stuur aan ZS1AU by @RZ.CGOM. Sluit asb `n gefrankeerde 
koevert met u eie adres in vir `n spesiale @SL-kaart wat na die 23ste Maart 
beskikbaar sal wees. 


NUUS VAN OAKDALE AMATEURRADIOKLUB 


Die populêre voorsitter van die Oakdale Amateurradioklub, Dave Perry, ZSISG, 
is tans in die Panorama Hospitaal nadat hy `n week gelede `n 4-aar hartomleiding 
ondergaan het. Dave maak vinnig goeie vordering en behoort binnekort tuis te 
wees. Ons wens hom goeie gesondheid toe. 


Tydens 'n goed bygewoonde AJV verlede Maandag is die Lid van die Jaar toeken- 
ning aan Dave gemaak. 


'n Komitee bestaande uit die volgende lede is ook verkies: Dave Perry ZS1SG; 
Bernie (rockford ZS1BW; Dennis Maastricht ZS1DTM; Gerald Meneses 
ZS1GRM; Dave Reece ZS1DFER; Herbie Evans ZR1ABV; en Frank Daelemans 
ZS1CM, in die plek van Dennis Wells, ZS1AU wat nie beskikbaar was nie. 


Sterkte aan die nuwe komitee vir sy dienstermyn. 
VERSKEIE GEBEURLIKHEDE IN DIE NABYE TOEKOMS 
DIE MEL-RAE 


Die datum vir die eerste RAE in 2003 is Saterdag 17 Mei. Die rede vir die 
verskuiwing na 'n Saterdag is om dit vir skoliere en persone wat ver moet reis 
meer aanvaarbaar te maak. Die eksamen sal afgeneem word vanaf 09:00 tot 
12:00. Die sluitingsdatum vir inskrywings is 11 April. 


Inskrywingsvorms is beskikbaar op die SARL-webwerf of kan vanaf die Nasionale 
A mateurradiosentrum bestel word deur vir Debbie te skakel by 011-675 2393. 


Die inskrywingsfooi beloop R250-00. Hierdie bedrag sluit die eerste jaar se 
lisensiefooi asook die OKOSA-sertifikaat in. 


DIE EERSTE INTEGNET VIR VANJAAR OP 23 FEBRUARIE AANGE- 
BIED 


In die eerste Integnetprogram van vanjaar wat op 234 Februarie aangebied word 
sal Dr John Champa, K8BOCL, die voorsitter van die ARRL se Hoëspoed Digitale 
Netwerke en Multimedia werkgroep, ons vertel van die werking van sy groep en 
die ontwikkeling van die onlangs aangekondigde “Hinternet”, `n modus wat in 
staat is om gelyktydig oudio-, video- en dataseine te dra. 


Die program sal vanaf 20:00 tot 21:30 die aand plaasvind en bo en behalwe die 
frekwensies wat normaalweg die program dra sal dit ook op die Johannesburg 
145,650 MHz herhaler gedra word wat die herhaler is waarop integnet vir die 
eerste keer aangebied is.. 


Klubs wat aan die interaktiewe netwerk wil deelneem en hulle herhaler wil kop- 
pel moet 'n e-pos aan armi@sarl.org.za stuur met besonderhede van hulle her- 
halerdekking, frekwensie en telefoonnommer wat gekoppel moet word. Sit asb 
SARL INTEGNET?2003 in die onderwerpblokkie. 


MEGA-VLOOIMARK IN PRETORIA 


A1 die amateurradioklubs in Pretoria hou `n gesamentlike vlooimark op Saterdag 
8 Maart 2003. Die vlooimark sal soos gewoonlik op die Suid-Kampus van die 
Universiteit van Pretoria, op die hoek van Universiteit- en Lynwoodweg, gehou 
word en die aanvangstyd is 09:00. 


Almal, klubs en persone wat nie aan klubs behoort nie, is welkom. Kom besoek 
gerus die Mega-vlooimark in Pretoria. Skakel Almero ZR6RY by (H)(012) 567 
3722 of op 082 908 3359, indien u `n tafel wil bespreek of meer besonderhede 
benodig. 


'N ONTBYTRIT VIR RADIOAMATEURS OP MOTERFIETSE 


'n Moterfietsontbytrit is gereël vir Sondag 2 Maart vir alle geinteresseerde moter- 
fietsryers wat ook radioamateurs is. Deelnemers ontmoet by die NARS om 07:80 
en vertrek om 08:00 vir ontbyt by die Hartbeespoortdam. Belangstellendes moet 
asb vir Ray Webber by e-posadres zsérsw@global.co.za of tel 082 491-8758 kon- 
tak. 


SAATI VERGADERING 


Die volgende vergadering van SAATIT sal op Maandag 24 February 2003 by die 
perseel van die Pretia Amateurradioklub op die suidkampus van die Universiteit 
van Pretoria plaasvind. Dit sal `n praktiese demonstrasie van die “Press 'n' Peel” 
metode wees om `n gedrukte stroombaan te maak. Dit sal 'n klankkaart na 
radiokoppeling wees. Bou-onderdele sal ook beskikbaar wees. RSVP aan Louis 
Kruger ZR6OABC se e-posadres lIk@mweb.co.za om jou plek te bespeerk. 


Hierdie bulletin is saamgestel deur George, ZS6ONE, en gelees deur ........ vanuit 
ae AS 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHz in die Oos Londen-, 145,650 
in die Durban- en 145,750 in die Pretoria en 145,800 MHz in die Sandtongebied 
te luister. 

'n Heruitsending kan Maandagaande om 20:00 SAT op 3215 kHz gehoor word. 
ARMI word deur Telkom en Sentech geborg. 


Die volgende net van die President van die SARL sal oor `n week op Sondag 23 
Februarie om 12;00 gehou word. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


